
	הנדון:
	בקשה לפטור ספק יחיד לפי סעיף 3 (29) לתח"מ תשנ"ג - 1993 לחב' יוריקומס (שקלובר) תשתיות ותקשורת בע"מ לאספקה, התקנה, שדרוג ותחזוקה של מערכות טלוויזיה בכבלים (טל"כ ) 

	
	
	




1. מערכת הטלוויזיה בכבלים של חב' יוריקומס (שקלובר) תשתיות ותקשורת בע"מ, מאפשרת צפייה בערוצים הדיגיטלים "עידן פלוס".
2. המערכת מוגדרת כחיונית בכל תרחיש ופעילות יחידות משטרת ישראל בכלל וביחידות המיוחדות בפרט.
3. השימוש במערכת מאפשר צפייה בערוצי החדשות השונים וקבלת מידע בלתי פורמלי דרך ערוצי התקשורת.
4. המערכת נדרשת לצורך ניהול אירועים בצורה מיטבית ומותקנת במתקני משטרת ישראל כגון:
· משל"טים
· פיקוד מטה
· חדרי מנוחה
· מתקני לינה לשוטרים 
5. המערכת בעלת יכולת העברת שידורים באופן עצמאי ללא תלות בתשתיות סלולאריות ו/או אינטרנט ומהווה כלי קריטי בעת משברי תקשורת.
6. עד למועד זה, רכש הציוד התבצע באמצעות מכרז 04/2020 של השב"ס כאשר הזוכה היתה חברת יוריקומס (שקלובר) תשתיות ותקשורת בע"מ (להלן:"החברה") . המכרז אומץ ע"י מ"י וההתקשרות מתוקפו הוארכה ע"י הועדה המשרדית של משטרת ישראל עד לתאריך 30.9.25.
7. בהתאם להנחיית משרד האוצר והחשכ"ל מיום 09.12.24, בוטל הליך אימוץ המכרזים בין גופי הבט"ל והוחלט כי במקומו ניתן יהיה לפרסם מכרזים משותפים בין הגופים בתנאי שהדבר יוגדר מראש במסמכי המכרז ויעמוד בתנאי ההנחייה. עקב הנחיה זו לא ניתן להמשיך את ההתקשרות של מ"י מכוח מכרז 04/2020
8. כאמור, כיום, אין למשטרת ישראל התקשרות אשר דרכה ניתן לממש את הנדרש עבור מערכת עידן +. מה שפוגע  בתפקוד של מ"י וברציפות המבצעית.
9. בימים אלו אנו יוצאים להליך עצמאי של כתיבת מכרז חדש והצפי לכתיבתו עד לקביעת הזוכה הינו כ – 10 חודשים.
10. החברה מסכימה ומאשרת להמשיך לתת שירות למשטרת ישראל ע"ב אותם התנאים שבמכרז שב"ס 04/2020 למשך שנה נוספת , עד לתאריך 31.12.26.
11. בשל העובדה שנכון להיום לחברה יש את היכולת לספק למשטרת ישראל את השירות, נבקש פטור ספק יחיד בנסיבות, עד לתאריך 31.12.26.


סיכום בקשת הפטור:


1. הפטור הנדרש לחברת יוריקומס (שקלובר) תשתיות ותקשורת בע"מ הינו עד לתאריך 31.12.26 .
2. החברה מסכימה להמשיך לתת את שירותה למשטרת ישראל בתנאים זהים של מכרז שב"ס 04/2020 שמכוחו החלה ההתקשרות, לתקופה בת שנה. 
3. הסכום הנדרש לתק' הפטור הינו 500 אש"ח כולל מע"מ עבור רכש.

